યુરોપમાં જગતની અનેક મોટી કંપનીઓ કામ કરે છે. એ પૈકીની ઘણી ખરી કંપનીઓએ વાઈરસ એક્ટિવિટીની ફરિયાદ નોંધાવી હતી. દરમિયાન સાઈબર નિષ્ણાતોએ ચેતવણી આપી હતી કે આ વાઈરસ યુરોપથી આખા જગતમાં ફેલાઈ શકે છે. બ્રિટિશ અખબાર ધ ઈન્ડિપેન્ડટના અહેવાલ પ્રમાણે આ વાઈરસે યુક્રેનમાંથી સ્પેન અને ભારતમાં ફેલાવાની શરૃઆત કરી છે. માટે ભારતીય કમ્પ્યુટરોએ પણ સાવધાની દાખવવી પડશે. જોકે ભારતમાં ઓલરેડી આ વાઈરસે ત્રાસ મચાવવાની શરૃઆત તો કરી જ દીધી છે.